Navnet kommer av mineralets typiske olivengrønne krystallfarge. Olivin kan også forekomme med gulaktig og brunaktig farge. Olivinrikt berg er nesten alltid rødbrunt i overflaten fordi jernet oksideres og danner jernhydroksid. Under sterk omdanning med vann kan olivin danne serpentin eller talk. Olivin fremstår ofte som kornete masser. Peridot er en verdifull smykkestein av olivin og har blitt funnet i olivinbrudd flere steder i Norge. I Almklovdalen er det funnet krystaller på 10 cm.